《最高楼·中和节过》
宋代·佚名

中和节过，拈指又经旬。逢盛旦，诞生申。当年昴宿呈佳瑞，今朝诞极见箕星。寿而昌，年未老，绿袍新。宝鸭沉烟堂上袅，珠翠捧、椒觞满斟。来庆贺，尽佳宾。彩戏斒斓多桂子，更看兰玉列阶庭。桓壮椿，祝遐算，八千春。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。